SET ปิดเช้าดิ่ง 28 จุด ตามตปท. วิตกโควิด-19 ระบาดรอบ 2 บ่ายเสี่ยงรูดต่อ จับตาแนวรับ1,350!
SET ปิดเช้าดิ่ง 28 จุด ตามตปท. วิตกโควิด-19 ระบาดรอบ 2 บ่ายเสี่ยงรูดต่อ จับตาแนวรับ1,350! โดยดัชนีช่วงเช้าปิดที่ระดับ 1,354.28 จุด ลดลง 28.28 จุด หรือ 2.05% มูลค่าการซื้อขาย 4.11 หมื่นล้านบาท
15 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,354.28 จุด ลดลง 28.28 จุด หรือ 2.05% มูลค่าการซื้อขาย 4.11 หมื่นล้านบาท 
10 หุ้นกดดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ต่างปรับตัวลงกันราว 1% จากความกังวลสถานการณ์การแพร่ระบาดไวรัสโควิด-19 ระลอก 2 ในสหรัฐฯ, ยุโรป, ญี่ปุ่น และจีน ส่งผลให้ตลาดบ้านเราอาจเผชิญแรงขายจากนักลงทุนต่างชาติ
อย่างไรก็ดี นักลงทุนสถาบันในประเทศ และนักลงทุนรายย่อยยังซื้ออยู่ จากความคาดหวังผลการคลายล็อกดาวน์ เฟส 4 และยังจะมีมาตรการกระตุ้นการท่องเที่ยวด้วย ซึ่งจะได้รับการพิจารณาในการประชุมคณะรัฐมนตรี (ครม.) ในวันพรุ่งนี้ ทำให้ยังมีแรงซื้อหุ้นที่เกี่ยวข้องกับการบริโภคภายในประเทศ ทั้งนี้ หากบ้านเราไม่มีการแพร่ระบาดไวรัสโควิด-19 ระลอก 2 ก็จะทำให้ดัชนีฯแกว่งในกรอบ 1,350-1,450 จุดได้
ทั้งนี้ สัปดาห์นี้ให้ติดตามการประชุมธนาคารกลางญี่ปุ่น (BOJ), การประชุมครม. และการประชุมของคณะกรรมาธิการยุโรปในการพิจารณาเม็ดเงินกระตุ้นเศรษฐกิจ
สำหรับแนวโน้มการลงทุนในช่วงบ่ายนี้ นายณัฐพล กล่าวว่า ตลาดฯคงจะแกว่งไซด์เวย์ พร้อมให้แนวรับ 1,350 จุด ส่วนแนวต้าน 1,380-1,390 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SUPER   มูลค่าการซื้อขาย  2,056.75 ล้านบาท  ปิดที่    1.07 บาท เพิ่มขึ้น  0.02 บาท
BAM     มูลค่าการซื้อขาย  1,994.16 ล้านบาท  ปิดที่   24.50 บาท ลดลง   0.50 บาท
KBANK   มูลค่าการซื้อขาย  1,771.97 ล้านบาท  ปิดที่  100.00 บาท ลดลง   7.50 บาท
MINT    มูลค่าการซื้อขาย  1,401.04 ล้านบาท  ปิดที่   22.40 บาท ลดลง   0.40 บาท
BBL     มูลค่าการซื้อขาย  1,347.81 ล้านบาท  ปิดที่  114.00 บาท ลดลง   7.00 บาท